62019TJ0746_INF
Απόφαση του Γενικού Δικαστηρίου (πρώτο τμήμα) της 30ής Ιουνίου 2021 –GY κατά EKT
(Υπόθεση T‑746/19)
«Υπαλληλική υπόθεση – Προσωπικό της ΕΚΤ – Αποδοχές – Επίδομα στέγασης – Τροποποίηση του εφαρμοστέου καθεστώτος – Απόρριψη της αίτησης για το έτος 2019 – Ένσταση έλλειψης νομιμότητας – Ίση μεταχείριση – Έλλειψη μεταβατικών μέτρων»
1.
Υπαλληλικές προσφυγές – Υπάλληλοι της Ευρωπαϊκής Κεντρικής Τράπεζας – Προσφυγή βάλλουσα κατά της αποφάσεως περί απορρίψεως της διοικητικής ένστασης – Παραδεκτό – Υποχρέωση αποφάνσεως επί του αιτήματος το οποίο στρέφεται κατά της αποφάσεως περί απορρίψεως της διοικητικής ένστασης – Αίτημα μη αυτοτελές ή απόφαση αμιγώς επιβεβαιωτική – Δεν υφίσταται
(Κανονισμός Υπηρεσιακής Κατάστασης των υπαλλήλων, άρθρα 90 και 91· Όροι απασχόλησης του προσωπικού της Ευρωπαϊκής Κεντρικής Τράπεζας, άρθρο 42)
(βλ. σκέψεις 18, 19)
2.
Υπάλληλοι – Υπάλληλοι της Ευρωπαϊκής Κεντρικής Τράπεζας – Αποδοχές – Τροποποίηση του εφαρμοστέου καθεστώτος – Εξουσία εκτιμήσεως της Διοίκησης
(Όροι απασχόλησης του προσωπικού της Ευρωπαϊκής Κεντρικής Τράπεζας, άρθρα 9, στοιχείο γʹ, και 13)
(βλ. σκέψεις 29-31)
3.
Υπάλληλοι – Υπάλληλοι της Ευρωπαϊκής Κεντρικής Τράπεζας – Αποδοχές – Επίδομα στέγασης – Τροποποίηση του εφαρμοστέου καθεστώτος – Έλλειψη μεταβατικών μέτρων προς αντιστάθμιση των μειονεκτημάτων της μεταρρύθμισης ως προς ορισμένες κατηγορίες μελών του προσωπικού – Παραβίαση της αρχής της ίσης μεταχείρισης
(Όροι απασχόλησης του προσωπικού της Ευρωπαϊκής Κεντρικής Τράπεζας, άρθρο 9, στοιχείο γʹ)
(βλ. σκέψεις 32-34, 37, 48, 49)
Αντικείμενο
Προσφυγή δυνάμει του άρθρου 270 ΣΛΕΕ και του άρθρου 50α του Οργανισμού του Δικαστηρίου της Ευρωπαϊκής Ένωσης με αίτημα την ακύρωση της αποφάσεως της ΕΚΤ της 28ης Ιανουαρίου 2019 να μη χορηγήσει στον προσφεύγοντα το επίδομα στέγασης για το έτος 2019.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση της Ευρωπαϊκής Κεντρικής Τράπεζας (ΕΚΤ) της 28ης Ιανουαρίου 2019 κατά το μέρος που απορρίπτει την αίτηση για τη χορήγηση του επιδόματος στέγασης για το έτος 2019 στον GY.
2)
Καταδικάζει την ΕΚΤ στα δικαστικά έξοδα.